ᱭᱮᱨᱮᱵᱷᱟᱱ

ᱭᱮᱨᱮᱵᱷᱟᱱ (ᱟᱨᱢᱮᱱᱤᱭᱟᱱ: Երեւան ᱟᱨᱵᱟᱝ Երևան) ᱫᱚ ᱟᱨᱢᱮᱱᱤᱭᱟ ᱨᱮᱱᱟᱜ ᱨᱟᱡᱽᱜᱟᱲ ᱟᱨ ᱚᱸᱰᱮᱱᱟᱜ ᱡᱚᱛᱚ ᱠᱷᱚᱱ ᱢᱟᱨᱟᱝ ᱱᱟᱜᱟᱨ ᱠᱟᱱᱟ ᱾ ᱒᱐᱐᱔ ᱥᱟᱞᱮ ᱨᱮ ᱱᱚᱸᱰᱮ ᱑,᱐᱘᱘,᱓᱐᱐ ᱦᱚᱲ ᱠᱚ ᱵᱟᱥᱟᱜ ᱠᱟᱱ ᱛᱟᱦᱮᱸᱫ ᱭᱮᱨᱮᱵᱷᱟᱱ ᱨᱮ ᱾ ᱛᱤᱢᱤᱱ ᱜᱟᱱ ᱦᱚᱲ ᱭᱮᱨᱮᱵᱷᱟᱱ ᱫᱚ ᱤᱭᱮᱨᱮᱵᱷᱟᱱ ᱟᱨᱵᱟᱝ ᱮᱨᱮᱵᱷᱟᱱ ᱦᱚᱸ ᱠᱚ ᱚᱞ ᱜᱮᱭᱟ ᱾

ᱱᱚᱶᱟ ᱫᱚ ᱦᱟᱨᱟᱡᱟᱱ (Hrazdan) ᱜᱟᱰᱟ ᱪᱮᱴᱟᱱ ᱨᱮ ᱢᱮᱱᱟᱜᱼᱟ  ᱟᱨ ᱢᱤᱫ ᱟᱰᱢᱤᱱᱤᱥᱴᱨᱮᱴᱤᱵᱽ, ᱞᱟᱠᱪᱟᱨ ᱟᱨ ᱠᱟᱹᱨᱜᱟᱹᱲ ᱛᱟᱞᱢᱟ ᱠᱟᱱᱟ, ᱚᱱᱟ ᱫᱤᱥᱚᱢ ᱨᱮᱱᱟᱜ ᱾

ᱭᱮᱨᱮᱵᱷᱟᱱ ᱨᱮᱱᱟᱜ ᱱᱟᱜᱟᱢ ᱫᱚ ᱘ ᱥᱟᱭᱟᱸᱫ ᱤᱥᱟᱹᱭ ᱞᱟᱦᱟ ᱨᱮᱱᱟᱜ ᱠᱟᱱᱟ ᱾ ᱗᱘᱒ ᱥᱮᱨᱢᱟ ᱤᱥᱟᱹᱭ ᱞᱟᱦᱟ ᱨᱮ ᱮᱨᱮᱵᱩᱱᱤ ᱨᱮ ᱩᱨᱟᱥᱤᱭᱟᱱ ᱯᱷᱚᱨᱴᱨᱮᱥ (fortress) ᱠᱚ ᱛᱷᱟᱚᱯᱚᱱ ᱞᱮᱫ ᱴᱟᱦᱮᱸᱫ ᱾
ᱢᱮᱱᱠᱷᱟᱱ ᱮᱨᱮᱵᱩᱱᱤ ᱠᱷᱚᱱ ᱧᱩᱢ ᱟᱹᱨᱩ ᱠᱟᱛᱮ ᱭᱮᱨᱮᱵᱷᱟᱱ ᱫᱚ ᱕ ᱥᱟᱭᱟᱸᱫ ᱟᱨᱵᱟᱝ ᱔ ᱥᱟᱭᱟᱸᱫ ᱤᱥᱟᱹᱭ ᱞᱟᱦᱟ ᱨᱮ ᱦᱩᱭ ᱟᱠᱟᱱᱟ ᱢᱮᱱᱛᱮ ᱛᱤᱢᱤᱱ ᱜᱟᱱ ᱥᱟᱹᱠᱷᱭᱟᱹᱛ ᱠᱷᱚᱱ ᱯᱟᱭᱛᱟᱨᱚᱜᱼᱟ ᱾Baghdasaryan A., Simonyan A. et al. 1977. Երևան (Yerevan). The Soviet Armenian Encyclopedia. Yerevan, Armenian SSR, vol. III, 548-564

ᱦᱚᱭ ᱦᱤᱥᱤᱫ
ᱭᱮᱨᱮᱵᱷᱟᱱ ᱨᱮᱱᱟᱜ ᱦᱚᱭ ᱦᱚᱭ ᱦᱤᱥᱤᱫ ᱫᱚ ᱨᱚᱦᱚᱲ, ᱞᱚᱞᱚ ᱥᱤᱛᱩᱝ ᱨᱤᱛᱩ, ᱨᱮᱭᱟᱲ ᱟᱨ ᱠᱷᱟᱴᱚ ᱨᱟᱵᱟᱝ ᱨᱤᱛᱩ ᱥᱟᱶ ᱡᱚᱲᱟᱣᱟᱱᱟ ᱾ ᱚᱜᱚᱥᱴ ᱪᱟᱸᱫᱚ ᱨᱮ ᱫᱚ ᱞᱚᱞᱚᱥᱚᱝ  ᱔᱐°C ᱜᱟᱱ ᱨᱟᱠᱟᱵᱼᱟ, ᱢᱮᱱᱠᱷᱟᱱ ᱡᱟᱱᱩᱣᱟᱨᱤ ᱪᱟᱸᱫᱚ ᱨᱮ  ᱱᱚᱶᱟ ᱫᱚ -᱑᱕ °C (᱕ °F) ᱜᱟᱱ ᱟᱬᱜᱚᱱᱟ ᱾ ᱫᱟᱜ ᱡᱟᱹᱯᱩᱫ ᱠᱚ ᱫᱚ ᱠᱚᱢ ᱫᱦᱟᱨᱟ ᱜᱮ ᱦᱩᱭᱩᱜᱼᱟ, ᱜᱚᱴᱟ ᱜᱩᱴᱤ ᱡᱟᱦᱟᱸᱫᱚ ᱥᱮᱨᱢᱟ ᱨᱮ ᱓᱕᱐ ᱢᱤᱞᱤᱢᱤᱴᱚᱨ ᱜᱟᱱ  ᱦᱩᱭᱩᱜᱼᱟ ᱾
ᱠᱟᱹᱣᱰᱤ ᱟᱹᱨᱤ 
ᱭᱮᱨᱮᱵᱷᱟᱱ ᱫᱚ ᱟᱨᱢᱮᱱᱤᱭᱟ ᱨᱮᱱᱟᱜ ᱠᱟᱹᱨᱜᱟᱲ (industrial), ᱦᱮᱥᱮᱱ (transportation) ᱟᱨ ᱞᱟᱠᱪᱟᱨ (cultural) ᱨᱮᱱᱟᱜ ᱛᱟᱞᱢᱟ ᱠᱟᱱᱟ ᱾ ᱱᱚᱸᱰᱮ ᱠᱮᱢᱤᱠᱟᱞ, ᱢᱮᱴᱟᱞ, ᱢᱮᱥᱤᱱᱟᱨᱤ, ᱨᱚᱵᱚᱨ ᱥᱟᱢᱟᱱ, ᱯᱞᱟᱥᱴᱤᱠ ᱥᱟᱢᱟᱱ, ᱞᱩᱜᱽᱲᱤ ᱛᱮᱧ ᱮᱢᱟᱱ ᱠᱚ ᱨᱮᱱᱟᱜ ᱠᱟᱹᱨᱜᱟᱹᱲ ᱮᱢᱟᱱ ᱠᱚ ᱢᱮᱱᱟᱜ ᱛᱮ ᱠᱟᱹᱣᱰᱤ ᱟᱹᱨᱤ ᱨᱮᱱᱟᱜ ᱛᱟᱞᱢᱟ ᱞᱮᱠᱟᱛᱮ ᱦᱚᱸ ᱢᱮᱱ ᱜᱟᱱᱚᱜᱼᱟ ᱾ ᱥᱩᱢᱩᱝ ᱟᱨᱢᱮᱱᱤᱭᱟ ᱨᱮᱱᱟᱜ ᱫᱚ ᱡᱮᱡᱟᱹᱛᱤᱭᱟᱹᱨᱤ ᱠᱚᱢᱯᱟᱹᱱᱤ ᱠᱚᱣᱟᱜ ᱵᱮᱯᱟᱨ ᱪᱟᱞᱟᱜ ᱠᱟᱱᱟ ᱾
 ᱩᱛᱱᱟᱹᱣ 
ᱱᱮᱦᱟᱹᱞᱤ ᱜᱮ, ᱭᱮᱨᱮᱵᱷᱟᱱ ᱨᱮ ᱩᱛᱱᱟᱹᱣ ᱨᱩᱣᱟᱹᱲ ᱠᱟᱹᱢᱤ ᱛᱚᱨᱟᱣᱜ ᱠᱟᱱᱟ ᱾ ᱥᱚᱵᱷᱤᱭᱮᱛ ᱥᱴᱟᱭᱤᱞ ᱛᱮ ᱵᱮᱱᱟᱣ ᱟᱠᱟᱱ ᱚᱲᱟᱜ ᱫᱩᱣᱟᱹᱨ ᱠᱚᱨᱟᱹᱯᱩᱫ ᱨᱩᱣᱟᱹᱲ ᱠᱟᱛᱮ ᱱᱤᱛ ᱢᱚᱰᱚᱨᱱ ᱥᱴᱟᱭᱤᱞ ᱛᱮ ᱠᱚ ᱵᱮᱱᱟᱣ ᱨᱩᱣᱟᱹᱲᱮᱫᱼᱟ ᱾ ᱢᱮᱱᱠᱷᱟᱱ ᱱᱚᱶᱟ ᱟᱹᱨᱩ ᱨᱩᱣᱟᱹᱲ ᱯᱚᱨᱛᱚᱱ ᱫᱚ ᱟᱹᱰᱤ ᱜᱟᱱ ᱡᱟᱺᱜᱮ ᱫᱟᱨᱟᱢ ᱟᱨ  ᱟᱱᱟᱴ ᱥᱟᱢᱟᱝ ᱞᱮᱫ ᱛᱟᱦᱮᱸᱫ ᱾ ᱡᱮᱝᱨᱢᱟᱱᱤ ᱡᱮᱠᱥᱚᱱ ᱫᱚ ᱱᱟᱜᱟᱨ ᱨᱮᱱᱟᱜ ᱕ᱼᱤᱯᱤᱞ ᱦᱚᱴᱮᱞ ᱨᱮ ᱢᱤᱫ ᱢᱚᱱᱮᱵᱷᱩᱞᱟᱹᱣ ᱠᱚᱢᱯᱞᱮᱠᱥ ᱵᱮᱱᱟᱣ ᱞᱟᱹᱜᱤᱫ ᱮ ᱯᱚᱨᱛᱚᱱ ᱟᱠᱟᱫᱼᱟ ᱾

ᱫᱷᱚᱨᱚᱢ
ᱭᱮᱨᱮᱵᱷᱟᱱ ᱨᱤᱱ ᱙᱐ᱼ᱙᱕ % ᱦᱚᱲ ᱫᱚ ᱟᱨᱢᱮᱱᱤᱭᱟᱱ ᱟᱯᱚᱥᱴᱚᱞᱤᱠ ᱪᱚᱨᱪ ᱢᱮᱱᱫᱚ ᱠᱨᱤᱥᱛᱟᱱ ᱫᱷᱚᱨᱚᱢ ᱠᱚ ᱯᱟᱧᱡᱟᱭᱮᱫᱼᱟ ᱾ ᱚᱸᱰᱮ ᱠᱟᱛᱷᱚᱞᱤᱠ ᱟᱨ ᱯᱨᱚᱴᱮᱥᱴᱟᱱᱴ, ᱛᱤᱢᱤᱱ ᱜᱟᱱ ᱜᱟᱶᱛᱟ ᱨᱩᱥᱤᱭᱟᱱ ᱚᱨᱛᱷᱚᱰᱚᱠᱥ ᱪᱚᱨᱪ ᱠᱚ ᱯᱟᱧᱡᱟᱭᱟ ᱾ ᱭᱮᱨᱮᱵᱷᱟᱱ ᱨᱮ ᱑᱕ ᱜᱚᱴᱟᱝ ᱪᱚᱨᱪ ᱢᱮᱱᱟᱜᱼᱟ ᱾

ᱥᱟᱹᱠᱷᱭᱟᱹᱛ

 ᱵᱟᱨᱦᱮ ᱡᱚᱱᱚᱲ 

 Yerevan Municipality webpage in Armenian and English
 Yerevan.ru - The capital of Armenia online (Russian)
 Erebuni History and excavation description, edited by Rick Ney
 - Online News From Armenia. Edited by John Hughes. 
 Yerevan article on Armeniapedia
 Yerevan article on Cilicia.com 
 Armenia Info Yerevan page 
 The Yerevan Metro system
 Interactive CD - Yerevan Virtual 

ᱛᱷᱚᱠ:ᱮᱥᱤᱭᱳ ᱪᱟᱸᱫᱚ ᱥᱟᱯᱟᱲᱟᱣ ᱒᱐᱑᱘